ROMÂNIA

JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei extraordinare a Consiliului Local Sîntandrei

din data de 03.09.2018
Şedinţa extraordinară a Consiliului Local Sîntandrei a fost convocată de Primar în baza Dispoziţiei nr. 140 din 31 august 2018, la şedinţă sunt prezenţi 11 consilieri din totalul de 14 consilieri în funcţie. Sunt absenți următorii consilierii: doamna consilier Lascu Elena Roxana, doamna consilier Paina Corina Anina - absent motivat și domnul consilier Fechetea Ciprian Mihai - Fechetea Ciprian Mihai - absent motivat, care au anunţat că din motive obiective nu vor putea participa.

La şedinţă participă : primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc, doamna Nicoleta Spătar, şef birou Finanţe Contabilitate. 

Preşedintele de ședință, domnul consilier Dănuţ Ioan Torjoc, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Președintele de ședință, prezintă proiectul ordinii de zi:
1. Proiect de hotărâre privind aprobarea rectificării bugetului de venituri si cheltuieli pe anul 2018.

Inițiator: Primar Ioan Mărcuș
Proiectul ordinii de zi este supus la vot, prin vot deschis prin ridicarea mâinii și cu 11 voturi “pentru”, fără voturi împotrivă, fără abțineri, este adoptată H.C.L. nr. 107 din 03.09.2018 privind aprobarea ordinii de zi propusă pentru şedinţa extraordinară a Consiliului Local Sîntandrei din data de 03 septembrie 2018.
Se trece la discutarea punctului de pe Ordinea de zi:

La punctul 1 dl. consilier Dănuţ Ioan Torjoc președinte de ședință îi dă cuvântul d-nei Nicoleta Spătar care prezintă proiectul de hotărâre privind aprobarea rectificării bugetului de venituri si cheltuieli pe anul 2018, precizând că la întocmirea proiectului de buget s-au avut în vedere prevederile:

- Legii bugetului de stat nr. 2 / 2018, art. 6 alin (3) lit b), Legea Administraţiei publice locale nr. 215 / 2001 si Legea nr. 273 / 2006, art.19, art. 49 alin. (1) - (7) privind finanţele publice locale, cu modificările și completările ulterioare;  

- Contractulului de finanţare nerambursabilă Nr.  C0720EN00011660500136 din data de  08.09.2017 încheiat cu Agenţia pentru Finanțarea Investițiilor Rurale (AFIR), destinat realizării următoarei investiţii: “INFIINȚARE GRĂDINIȚĂ CU PROGRAM NORMAL ÎN LOCALITATEA SÎNTANDREI, COMUNA SÎNTANDREI, JUDEȚUL BIHOR”;

- Ordonanței de Urgență nr. 79 / 2009 privind reglementarea unor măsuri pentru stimularea absorbției fondurilor alocate prin Programul Național de Dezvoltare Rurală pentru renovarea și dezvoltarea spațiului rural prin creșterea calității vieții și diversificării economiei în zonele rurale;

- Regulamentului (CE) nr. 1.698 / 2005 al Consiliului din 20 septembrie 2005 privind sprijinul pentru dezvoltare rurală acordat prin Fondul European Agricol pentru Dezvoltare Rurală (FEADR), publicat în Jurnalul Oficial al Uniunii Europene, seria L nr. 277 din 21 octombrie 2005, cu modificările şi completările ulterioare, ale Regulamentului (CE) nr. 1.974 / 2006 al Comisiei din 15 decembrie 2006 de stabilire a normelor de aplicare a Regulamentului (CE) nr. 1.698 / 2005 al Consiliului privind sprijinul pentru dezvoltarea rurală acordat din Fondul European Agricol pentru Dezvoltare Rurală (FEADR).
Totodată au fost luate în considerare: extrasele cu numărul: TZ07661084464 din 13.08.2018 prin care Agenția pentru Finanțarea Investițiilor, pentru finanțarea obiectivului mai sus menționat a virat suma de 569.06 mii lei pe articolul 21A480403 și extrasul cu numărul TZ07661084472 din 13.08.2018 cu suma de 111.80 mii lei pe articolul 21A433100 - sume cuprinse la partea de venituri; respectiv la partea de cheltuieli sumele fiind cuprinse la cap. 655000 „Alte cheltuieli din domeniul învățământului” pe articolul 580401 „Finanțare națională” suma de 111.80 mii lei și pe articolul 580402 „Finanțare externă nerambursabilă” suma de 569.06 mii lei.

S-a avut în vedere şi suma primită de la Ministerul Dezvoltării Regionale și Administrației Publice în baza contractului de finanțare nr. 9769 / 05.10.2017 aferent cheltuielilor eligibile din cadrul proiectului în suma de 12,73 mii lei și cuprinsă în bugetul local, pentru finanțarea obiectivului „Modernizare străzi de interes local în comuna Sîntandrei” se impune rectificarea bugetului, datorită rotunjirilor și maximizării cheltuielii sumei primite; astfel se majorează la partea de venituri articolul 426500 „Finanțarea Programului Național de Dezvoltare Locală” cu suma de 0,01 mii lei, respectiv la partea de cheltuială se majorează cu suma de 0,01 mii lei în cadrul cap. Străzi, art.710130.

Dl. consilier Toader Timiş, președintele desemnat pentru această şedinţă al Comisiei Buget Finanţe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Dănuţ Ioan Torjoc președinte de ședință, îl supune la vot, prin vot deschis prin ridicarea mâinii și cu 11 voturi „pentru”, fără voturi „împotrivă” și fără „abțineri”, este adoptată H.C.L. nr. 108 din 03.09.2018 privind aprobarea rectificării bugetului de venituri si cheltuieli pe anul 2018.


Nefiind alte probleme la ordinea de zi, întrebări sau interpelări, preşedintele de şedinţă, domnul consilier Dănuţ Ioan Torjoc, declară închise lucrările şedinţei.

